CELEX: 62018CA0637
Language: sl
Date: 2021-02-03 00:00:00
Title: Zadeva C-637/18: Sodba Sodišča (sedmi senat) z dne 3. februarja 2021 – Evropska komisija/Madžarska (Neizpolnitev obveznosti države – Okolje – Direktiva 2008/50/ES – Kakovost zunanjega zraka – Člen 13(1) in Priloga XI – Sistematično in dolgotrajno preseganje mejnih vrednosti za mikrodelce (PM10) na nekaterih področjih Madžarske – Člen 23(1) – Priloga XV – „Čim krajše“ obdobje preseganja – Ustrezni ukrepi)

29.3.2021   
            
            
               SL
            
            
               Uradni list Evropske unije
            
            
               C 110/6
            
         
      Sodba Sodišča (sedmi senat) z dne 3. februarja 2021 – Evropska komisija/Madžarska
      (Zadeva C-637/18) (1)
      
      (Neizpolnitev obveznosti države - Okolje - Direktiva 2008/50/ES - Kakovost zunanjega zraka - Člen 13(1) in Priloga XI - Sistematično in dolgotrajno preseganje mejnih vrednosti za mikrodelce (PM10) na nekaterih področjih Madžarske - Člen 23(1) - Priloga XV - „Čim krajše“ obdobje preseganja - Ustrezni ukrepi)
      (2021/C 110/03)
      Jezik postopka: madžarščina
      
         Stranki
      
      
         Tožeča stranka: Evropska komisija (zastopniki: K. Petersen, K. Talabér-Ritz in E. Manhaeve, agenti)
      
         Tožena stranka: Madžarska (zastopnika: M. Z. Fehér in A. Pokoraczki, agenta)
      
         Izrek
      
      
                  1.
               
               
                  Madžarska:
                  
                              —
                           
                           
                              s tem, da sistematično in dolgotrajno ni spoštovala dnevnih mejnih vrednosti za koncentracijo delcev PM10, po eni strani, od 1. januarja 2005 in vključno do leta 2017, na območju HU0001 – regija Budimpešta, in na območju HU0008 – dolina Sajó, in po drugi strani, ker od 11. junija 2011 in vključno do leta 2017 (z izjemo leta 2014) na območju HU0006 – regija Pécs, ni izpolnila obveznosti iz določb člena 13 Direktive 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo, v povezavi z določbami Priloge XI k tej direktivi, in
                           
                        
                              —
                           
                           
                              s tem, da od 11. junija 2010 ni sprejela primernih ukrepov za zagotavljanje spoštovanja dnevne mejne vrednosti za koncentracijo delcev PM10 na vseh območjih, ni izpolnila obveznosti, ki so ji naložene s členom 23(1) Direktive 2008/50 in s tem členom v povezavi s Prilogo XV, oddelek A, k tej direktivi, in zlasti obveznosti iz člena 23(1), drugi pododstavek, navedene direktive, da je treba zagotoviti, da bo obdobje preseganja mejnih vrednosti čim krajše.
                           
                        
            
                  2.
               
               
                  Madžarski se naloži plačilo stroškov.
               
            
         (1)  UL C 427, 26.11.2018.